รายการระหว่างกัน

  10.1 ลักษณะของรายการระหว่างกัน

บริษัทฯ มีบางรายการธุรกิจกับกิจการที่เกี่ยวข้องกัน ซึ่งเกี่ยวข้องกันโดยการถือหุ้น
หรือการมีผู้ถือหุ้นและ/หรือกรรมการบางส่วนร่วมกัน
โดยในการพิจารณาความสัมพันธ์ระหว่างบุคคลหรือกิจการที่เกี่ยวข้องกันนั้น บริษัทฯ
คำนึงถึงเนื้อหาของความสัมพันธ์ที่แท้จริงมากกว่าที่เป็นไปตามรูปแบบทางกฎหมาย
หรือสัญญาที่กำหนดให้เป็น
รายการดังกล่าวเป็นไปตามเงื่อนไขที่เป็นปกติธุรกิจและเป็นไปตามราคาตลาด
นอกจากที่ได้มีการเปิดเผยรายการระหว่างกันไว้ในหมายเหตุประกอบงบการเงินปี 2553
ตามหมายเหตุประกอบงบการเงินข้อที่ 8 และข้อที่ 9 บริษัทฯ
ขอแจ้งรายละเอียดเพิ่มเติมสำหรับรายการธุรกิจและยอดคงเหลือที่มีสาระสำคัญกับกิจการที่เกี่ยวข้องกันดังนี้

(ล้านบาท)

+-----------------+---------------------+-----------------+-----+-----+
| รายการ          | กิจการที่เกี่ยวข้อง       | ลักษณะ           | 2   | 2   |
|                 |                     |                 | 553 | 552 |
|                 |                     | ความสัมพันธ์       |     |     |
+-----------------+---------------------+-----------------+-----+-----+
| เ               | ดูหมายเ              | -               | -   | -   |
| งินลงทุนในบริษัทที่เก | หตุประกอบงบการเงินข้อที่ |                 |     |     |
| ี่ยวข้องและบริษัทร่วม | 9 และ 8 ตามลำดับ     |                 |     |     |
+-----------------+---------------------+-----------------+-----+-----+
| เบี้ยประกันภัยรับ    | ธนาคารกรุงเทพ จำกัด   | ผู้ถือห            | 12  | 17  |
|                 | (มหาชน)             | ุ้นรายใหญ่ของบริษัทฯ | 5.9 | 3.3 |
+-----------------+---------------------+-----------------+-----+-----+
| ดอกเบี้ยรับ *      | ธนาคารกรุงเทพ จำกัด   | ผู้ถือห            | 6.9 | 1   |
|                 | (มหาชน)             | ุ้นรายใหญ่ของบริษัทฯ |     | 3.4 |
+-----------------+---------------------+-----------------+-----+-----+
| เงินปันผลรับ       | ธนาคารกรุงเทพ จำกัด   | ผู้ถือห            | 15  | 10  |
|                 | (มหาชน)             | ุ้นรายใหญ่ของบริษัทฯ | 9.4 | 6.2 |
+-----------------+---------------------+-----------------+-----+-----+
| เงินฝากธนาคาร    | ธนาคารกรุงเทพ จำกัด   | ผู้ถือห            | 88  | 77  |
|                 | (มหาชน)             | ุ้นรายใหญ่ของบริษัทฯ | 8.9 | 2.8 |
+-----------------+---------------------+-----------------+-----+-----+
| ตั๋วแลกเงิน        | ธนาคารกรุงเทพ จำกัด   | ผู้ถือห            | 15  | 7   |
|                 | (มหาชน)             | ุ้นรายใหญ่ของบริษัทฯ | 0.0 | 0.0 |
+-----------------+---------------------+-----------------+-----+-----+
| เบี้ยประกันภัยค้างรับ | ธนาคารกรุงเทพ จำกัด   | ผู้ถือห            | 1   | 5.1 |
|                 | (มหาชน)             | ุ้นรายใหญ่ของบริษัทฯ | 6.7 |     |
+-----------------+---------------------+-----------------+-----+-----+

* สำหรับอัตราดอกเบี้ยที่บริษัทฯได้รับหรือจ่าย
กับสถาบันการเงินและกิจการที่เกี่ยวข้องกันเป็นอัตราที่คิดให้กับลูกค้าทั่วไปตามราคาตลาด

10.2 ความจำเป็นและความสมเหตุสมผลของรายการระหว่างกัน

รายการระหว่างกันดังกล่าวข้างต้น และที่ผู้สอบบัญชีได้เปิดเผยไว้ในหมายเหตุประกอบงบการเงินนั้น
เพื่อช่วยสนับสนุนการดำเนินงานของบริษัทฯ เป็นการรักษาและขยายฐานลูกค้าของบริษัทฯ
และช่วยเสริมสร้างธุรกิจของบริษัทฯ ให้มีความเจริญก้าวหน้าอย่างมั่นคง
และในด้านความสมเหตุสมผลของรายการระหว่างกัน ก็เป็นรายการโดยปกติของการประกอบธุรกิจ
ซึ่งบริษัทฯ
ปฏิบัติตามเงื่อนไขและข้อกำหนดของสำนักงานคณะกรรมการกำกับและส่งเสริมการประกอบธุรกิจประกันภัย
(คปภ.) และเงื่อนไขทางการค้าที่เป็นมาตรฐาน ด้วยราคาที่เป็นธรรมตามราคาตลาด
โดยคำนึงถึงประโยชน์สูงสุดของบริษัทฯ เป็นสำคัญ

10.3 ขั้นตอนการอนุมัติการทำรายการระหว่างกัน

บริษัทฯ มีระบบการควบคุมภายในหลายระดับตามลักษณะของรายการ
มีการตรวจสอบการปฏิบัติงานให้เป็นไปตามกฎหมาย ระเบียบ
และนโยบายในการดำเนินธุรกิจที่บริษัทฯ ดำเนินการกับกิจการอื่นทั่วไป
เพื่อมิให้เกิดความขัดแย้งทางผลประโยชน์ในการทำรายการระหว่างกัน บริษัทฯ
ปฏิบัติตามหลักเกณฑ์ที่ตลาดหลักทรัพย์แห่งประเทศไทยกำหนด หากแต่ว่ามีรายการระหว่างกันเกิดขึ้น
ก็จะเป็นไปตามเงื่อนไขที่เป็นปกติธุรกิจและเป็นไปตามราคาตลาด โดยบริษัทฯ
มีคณะกรรมการตรวจสอบ พิจารณาทบทวนถึงความเหมาะสมและความสมเหตุสมผลของรายการด้วย

10.4 นโยบายการทำรายการระหว่างกันในอนาคต

การมีรายการกับกิจการที่เกี่ยวข้องกัน ที่บริษัทฯ จะมีต่อไปในอนาคต เป็นไปตามความจำเป็น
และความสมเหตุสมผลตามที่ได้อธิบายไว้ข้างต้น โดยบริษัทฯ
จะปฏิบัติภายใต้หลักเกณฑ์และประกาศของตลาดหลักทรัพย์แห่งประเทศไทย
ที่กำหนดไว้เกี่ยวกับเรื่องดังกล่าว

อย่างไรก็ตาม บริษัทฯ มุ่งดำเนินธุรกิจด้วยความชัดเจน โปร่งใส และยุติธรรมต่อลูกค้า คู่ค้า
ผู้ถือหุ้น ตลอดจนรักษาประโยชน์สูงสุดของบริษัทฯ เป็นสำคัญ